smcproject/ml-wiki-sentences huggingface dataset:
ബദൗൺ മെഡിക്കൽ കോളേജ് എന്നും അറിയപ്പെടുന്ന ഗവൺമെന്റ് മെഡിക്കൽ കോളേജ് ബദൗൺ, യുപി , ഒരു സമ്പൂർണ്ണ ത്രിതീയ സർക്കാർ മെഡിക്കൽ കോളേജും ആശുപത്രിയുമാണ്.
ഉത്തർപ്രദേശിലെ ബദൗണിലാണ് ഇത് സ്ഥിതി ചെയ്യുന്നത്.
യുപിയിലെ ഗവൺമെന്റ് മെഡിക്കൽ കോളേജ് ബദൗൺ എംബിബിഎസ് കോഴ്‌സുകളിൽ 100 വിദ്യാർത്ഥികളുടെ വിദ്യാഭ്യാസവും പരിശീലനവും ഏറ്റെടുക്കുന്നു.
കാമ്പസ് 100 ഏക്കർ സ്ഥലത്ത് (കാമ്പസ് ഹോസ്പിറ്റൽ ഉൾപ്പെടെ) വ്യാപിച്ചുകിടക്കുന്നു.
പേഷ്യന്റ് ഡിപ്പാർട്ട്‌മെന്റ്, ഔട്ട് പേഷ്യന്റ് ഡിപ്പാർട്ട്‌മെന്റ്, 24×7 എമർജൻസി സൗകര്യങ്ങൾ എന്നിവ ഇവിടെയുണ്ട്.
കാമ്പസ് ഇപ്പോഴും നിർമ്മാണ ഘട്ടത്തിലാണ്.
2024-ഓടെ നർമ്മാണം  പൂർത്തിയാകുമെന്ന് പ്രതീക്ഷിക്കുന്നു.
ബദൗൺ മെഡിക്കൽ കോളേജ് താഴെപ്പറയുന്നവയിൽ ഗവേഷണങ്ങൾ നടത്തുന്നു.
i) മനുഷ്യ പുനരുൽപാദനത്തിലെ ക്ലിനിക്കൽ ഗവേഷണം (ഒബ്‌സ്റ്റെട്രിക്‌സ് ആൻഡ് ഗൈനക്കോളജി)
ii) മാനസികാരോഗ്യ കേന്ദ്രം (സൈക്യാട്രി)
iii) ക്ലിനിക്കൽ കെമിസ്ട്രിയിൽ (ബയോകെമിസ്ട്രി) ഗുണനിലവാര നിയന്ത്രണം
iv) ശീതീകരണം (ഹെമറ്റോളജി)
v) ക്ലിനിക്കൽ പാരാസൈറ്റോളജി
vi) രക്തപ്പകർച്ചയും ഹെമറ്റോളജിയും
vii) പൾമണറി മെഡിസിൻ വകുപ്പ്- "ക്രോണിക് റെസ്പിറേറ്ററി ഡിസീസ് ഇൻ റിസർച്ച് ആൻഡ് കപ്പാസിറ്റി ബിൽഡിംഗിനായുള്ള ലോകാരോഗ്യ സംഘടനയുടെ സഹകരണ കേന്ദ്രം" അവലംബം
ജിസാറ്റ് -7 ഇംഗ്ലീഷ് വിലാസം https://ml.wikipedia.org/wiki/INSAT-4F
ഇന്ത്യൻ നാവികസേനയ്ക്കായി ഐ.എസ്.ആർ.ഒ. നിർമിച്ച വാർത്താവിനിമയ ഉപഗ്രഹമാണ് ജിസാറ്റ്-7 (ഭൂസ്ഥിര ഉപഗ്രഹം - ജിയോ സിങ്ക്രണസ് സാറ്റലൈറ്റ്).
ഫ്രഞ്ച് ഗയാനയിലെ കുരു ദ്വീപിൽനിന്ന് ആരിയാൻ-5 റോക്കറ്റുപയോഗിച്ച് 2013 ആഗസ്റ്റ് 30ന് വിക്ഷേപിച്ചു.
രാജ്യത്തിന്റെ ഒരു സേനാവിഭാഗത്തിന് സ്വന്തമായി വാർത്താവിനിമയ ഉപഗ്രഹം ലഭിക്കുന്നത് ആദ്യമാണ്.
പൂർണമായും സൈനികാവശ്യത്തിനായി ഐ.എസ്.ആർ.ഒ. നിർമ്മിക്കുന്ന ആദ്യ ഉപഗ്രഹമാണ് ജിസാറ്റ് -7.
ഐ.എസ്.ആർ.ഒ.യുടെ ജി.എസ്.എൽ.വി. റോക്കറ്റുപയോഗിച്ച് ജിസാറ്റ്-7 ബഹിരാകാശത്തെത്തിക്കാനാണ് ലക്ഷ്യമിട്ടിരുന്നത്.
അതിന്റെ പരീക്ഷണ വിക്ഷേപണങ്ങളെല്ലാം തുടർച്ചയായി പരാജയപ്പെട്ടതിനെത്തുടർന്ന് യൂറോപ്യൻ ഏജൻസിയുടെ ആരിയാനെ ആശ്രയിക്കാൻ തീരുമാനിക്കുകയായിരുന്നു.
'പ്രോജക്ട് രുക്മിണി' എന്നുപേരിട്ട് ഇന്ത്യൻ പ്രതിരോധവകുപ്പ് നാവികസേനയ്ക്കായി നടപ്പാക്കുന്ന നെറ്റ്‌വർക്ക് കേന്ദ്രീകൃത യുദ്ധതന്ത്രത്തിന്റെ (നെറ്റ്‌വർക്ക് സെൻട്രിക് വാർഫെയർ) തുടക്കമായാണ് ജിസാറ്റ്-7 ന്റെ വിക്ഷേപണം.
ഇന്ത്യൻ പ്രതിരോധസേനയുടെ ചരിത്രത്തിൽ ആധുനികീകരണത്തിന്റെ നാഴികക്കല്ലുകൂടിയാണിത്.
അറബിക്കടലിലും ഇന്ത്യൻമഹാസമുദ്രത്തിലും ബംഗാൾ ഉൾക്കടലിലും ഒക്കെയായി പ്രവർത്തിക്കുന്ന നാവികസേനാ വിഭാഗങ്ങൾക്ക് മേഖലയിലെ സുരക്ഷാഭീഷണി സംബന്ധിച്ച ആകെക്കൂടിയുള്ള കൃത്യമായ ചിത്രം ലഭ്യമാക്കുകയെന്നതാണ് പ്രാഥമികമായ ലക്ഷ്യം.
നാവിക സേനയുടെ എല്ലാ കപ്പലുകളിലും മുങ്ങിക്കപ്പലുകളിലും വിമാനങ്ങളിലും താവളങ്ങളിലും ഇതിനുള്ള അനുബന്ധ ഉപകരണങ്ങൾ സജ്ജമാക്കിയിട്ടുണ്ട്.
ഉപഗ്രഹാധിഷ്ഠിത നെറ്റ്‌വർക്ക് കേന്ദ്രീകൃത യുദ്ധതന്ത്രം നടപ്പാക്കുന്നതിന്റെ ചുമതലക്കാരനായി റിയർ അഡ്മിറൽ കിഷൻ കെ. പാണ്ഡെയെ അസിസ്റ്റന്റ് ചീഫ് ഓഫ് നേവൽ സ്റ്റാഫായി നിയമിച്ചിട്ടുണ്ട്.
2013 ആഗസ്റ്റ് 30ന് ഫ്രഞ്ച് ഗയാനയിലെ കൗറുവിൽ നിന്നും യൂറോപ്യൻ ഏജൻസിയുടെ ആരിയാനെ (Ariane 5 ECA) റോക്കറ്റുപയോഗിച്ച് വിക്ഷേപിച്ചു .
2330 കിലോഗ്രാം ഭാരവും രണ്ടായിരം വാട്ട്‌സ് പേലോഡ് ശക്തിയുമുള്ള ജിസാറ്റ് -7 ൽ യു.എച്ച്.എഫ്.(അൾട്രാ ഹൈ ഫ്രീക്വൻസി) , എസ്, സി, കെ.യു. ബാൻഡുകളിലുള്ള വാർത്താവിനിമയ സംവിധാനങ്ങളാണ് ഉൾപ്പെടുത്തിയിരിക്കുന്നത്.
നാവികസേനയുടെ വിമാനവാഹിനികൾ , യുദ്ധക്കപ്പലുകൾ, മുങ്ങിക്കപ്പലുകൾ , പോർവിമാനങ്ങൾ എന്നിവയ്ക്ക് ഈ ഉപഗ്രഹസംവിധാനത്തിലൂടെ പരസ്​പരം ബന്ധപ്പെടാനും വിവരങ്ങൾ (ഡാറ്റ, ശബ്ദം, ചിത്രം, വീഡിയോ തുടങ്ങിയവ) കൈമാറാനും സേനാതാവളങ്ങളുമായി ആശയവിനിമയം നടത്താനും കഴിയും.
നിരീക്ഷണത്തിനുപയോഗിക്കുന്ന പൈലറ്റില്ലാ വിമാനങ്ങളെയും ഭാവിയിൽ ഈ ഉപഗ്രഹപ്ലാറ്റ്‌ഫോമുമായി ബന്ധിപ്പിക്കും.
അതോടെ കടൽ നിരീക്ഷണത്തിനുള്ള കണ്ണായും ജിസാറ്റ് -7 മാറും.
വിവരകൈമാറ്റ പരിധി
ആഫ്രിക്കൻ ഭൂഖണ്ഡത്തിന്റെ കിഴക്കൻപ്രദേശം മുതൽ ചൈനയ്ക്ക് കിഴക്കുള്ള പസഫിക് സമുദ്രഭാഗം വരെയാണ് ജിസാറ്റ് -7 ന്റെ പ്രഖ്യാപിത വിവരകൈമാറ്റ പരിധി (ഫുട്പ്രിന്റ്).
ഇന്ത്യയുടെ തന്ത്രപ്രധാന സമുദ്രമേഖലയായ പടിഞ്ഞാറ് ഗൾഫിനടുത്തുള്ള ഹോർമൂസ് കടലിടുക്കു മുതൽ കിഴക്ക് മലാക്കാ കടലിടുക്കു വരെയുള്ള ഭാഗം ഇതിനുള്ളിലാണ്.
ചൈനയ്ക്കും വിയറ്റ്‌നാമിനുമിടയിൽ പസഫിക്കിന്റെ ഭാഗമായ സൗത്ത് ചൈനാ കടലിലും ഇന്ത്യയ്ക്ക് സൈനിക സാമ്പത്തിക താത്പര്യങ്ങളുണ്ട്.
അവലംബം ↑ ↑ ↑ http://www.thehindu.com/news/national/article3497882.ece പുറംകണ്ണികൾ ISRO's annual report for 2011-12 Archived 2012-04-14 at the Wayback Machine .
http://space.skyrocket.de/doc_sdat/gsat-7.htm http://www.isro.gov.in/scripts/ISROSearch.aspx?search=GSAT-7%5Bപ്രവർത്തിക്കാത്ത+കണ്ണി%5D ISRO plans to launch satellite for Navy in a few months
ജിസാറ്റ്-18 ഇംഗ്ലീഷ് വിലാസം https://ml.wikipedia.org/wiki/GSAT-18
ജിസാറ്റ്-18 എന്ന് ഇന്ത്യയുടെ ആധുനിക വാർത്താവിനിമയോപഗ്രഹം, ഫ്രഞ്ച് ഗയാനയിലെ കുറോയിൽ നിന്ന് 2016, ഒക്ടൊബർ 6ന് വിക്ഷേപിച്ചതോടെ ഇൻസാറ്റ്/ഗിസാറ്റ് സംവിധാനത്തിന്റെ ഭാഗം ആയി.
വിക്ഷേപണ സമയത്ത് 3404 കി.
ഗ്രാം തൂക്കമുള്ള ഈ ഉപഗ്രഹത്തിൽ സി-ബാൻഡ്, കു- ബാൻഡ്, അപ്പർ സി- ബാൻഡ് തരംഗ സ്പെക്ട്രത്തിനുള്ള 48 വാർത്താ വിനിമയ ട്രാൻസ്പോണ്ടറുകൾ ഉണ്ട്.
ഭൂമിയിലെ ആന്റിനകൾക്ക് ഉപഗ്രഹത്തിലേക്ക് തെറ്റാതെ ഉന്നം വയ്ക്കുന്നതിനായി ഇതിൽ കു-ബാൻഡ് ബീക്കൺ ഉണ്ട്.
പ്രവർത്തന കാലാവധിയായി ഉദ്ദേശിച്ചിരിക്കുന്നത് 15 വർഷമാണ്.
സി-ബാൻഡ്, അപ്പർ സി-ബാൻഡ്, കു-ബാൻഡ് എന്നിവയിൽ പ്രവർത്തിച്ചുകൊണ്ടിരിക്കുന്ന ഉപഗ്രഹങ്ങൾക്ക് തുടർ സേവനം  നൽകും.
അരിയാനെ-5 VA-231 വിക്ഷേപണോപഗ്രഹം ഉപയോഗിച്ച് ഭൂസ്ഥിര ട്രാൻസഫർ ഓർബിറ്റി (GTO)ലേക്ക് വിക്ഷേപിച്ചു.
GTOയിൽ എത്തിയശേഷം ഹാസ്സനിലെ ഇന്ത്യൻ സ്പേസ് റിസർച്ച് ഓർഗനൈസേഷൻ മാസ്റ്റർ കണ്ട്രോൾ ഫസിലിറ്റി (MCF) ഉപഗ്രഹത്തിന്റെ നിയന്ത്രണം ഏറ്റെടുത്തു.
അ തിനു ശേഷം ദ്രാവക അപ്പോജി മോട്ടോർ ഉപയൊഗിച്ച് ഉപഗ്രഹത്തെ വൃത്താകാര ഭൂസ്ഥിര ഭ്രമണപഥത്തിലേക്കുയർത്തി അവലംബം
http://www.isro.gov.in/gsat-18/gsat-18-brochure Archived 2016-10-07 at the Wayback Machine .
http://www.isro.gov.in/Spacecraft/gsat-18 Archived 2016-12-04 at the Wayback Machine .
ജിസാറ്റ്-2 ഇംഗ്ലീഷ് വിലാസം https://ml.wikipedia.org/wiki/GSAT-2
ഇന്ത്യൻ ബഹിരാകാശഗവേഷണസ്ഥാപനം ( ഐ.എസ്.ആർ.ഓ. ) നിർമ്മിച്ച പരീക്ഷണാടിസ്ഥാനത്തിലുള്ള വാർത്താവിനിമയഉപഗ്രഹമാണ് ജിസാറ്റ്-2 .
ഈ ഉപഗ്രഹം സൗരസ്ഥിരഭ്രമണപഥത്തിൽ 48 ഡിഗ്രി കിഴക്കായാണ് സ്ഥാപിച്ചിരിക്കുന്നത്.
പെയ്‌ലോഡുകൾ
ജിസാറ്റ്-2 ൽ നാല് സി-ബാന്റ് ട്രാൻസ്പോണ്ടറുകൾ, രണ്ട് കെ യു ബാന്റ് ട്രാൻസ്പോണ്ടറുകൾ എസ്-ബാന്റ് ഫോർവേഡ് ലിങ്കിൽ പ്രവർത്തിക്കുന്ന മൊബൈൽ സാറ്റലൈറ്റ് സർവ്വീസ് (എംഎംഎസ്) പെയ്‌ലോഡ് സി-ബാന്റ് റിട്ടേൺ ലിങ്ക് എന്നിവ ഉൾക്കൊള്ളുന്നു.
വാർത്താവിനിമയ പെയ്‌ലോഡുകൾക്കൊപ്പം, ജിസാറ്റ്-2 ൽ നാല് പരീക്ഷണാത്മക പെയ്ലോഡുകളും ഉൾക്കൊണ്ടിരുന്നു.
വിക്ഷേപിക്കുമ്പോൾ 1800 കി.
ഗ്രാം ഭാരമുണ്ടായിരുന്ന, ഗിസാറ്റ്-2 വിൽ 440 ന്യൂട്ടൻ ബലമുള്ള ലിക്വിഡ് അപ്പോജി മോട്ടോർ (ലാം), ഭൂസ്ഥിരസംക്രമണഭ്രമണപഥത്തിൽ നിന്ന് അന്തിമമായ ഭൂസ്ഥിരഭ്രമണപഥത്തിലേക്കും ഉയർത്താം അതോടൊപ്പം ഉയരക്രമീകരണത്തിനുമുള്ള പതിനാറ് 22 ന്യുട്ടൺ റിയാക്ഷൻ കൺട്രോൾ ത്രസ്റ്റേഴ്സ് എന്നിവ അതിൽ ഉണ്ടായിരുന്നു.
അത് 840 കി.
ഗ്രാം ഇന്ധനമാണ് (മോണോമീഥൈൽ ഹൈഡ്രാസൈനും എംഒഎനും) വഹിച്ചത്.
ജിസാറ്റ്-2 ന് അതിന്റെ അന്തിമമായ ഭ്രമണപധത്തിലെ ക്രമീകരണത്തിൽ 9.55 മീറ്റർ നീളമുണ്ടായിരുന്നു.
ഇതിന്റെ 3 അക്ഷങ്ങളിലുള്ള ഭാഗങ്ങളെ സന്തുലനമായി നിർത്തിയത് സൺ, എർത്ത് സെൻസറുകൾ, റിയാക്ഷൻ വീലുകൾ, മാഗ്നറ്റിക്ക് ടോർക്കുകൾ, ബൈ-പ്രൊപ്പലന്റ് ത്രസ്റ്റേഴ്സ് എന്നിവ ഉപയോഗിച്ചാണ്.
ഇതിന്റെ സോളാർപാനലുകൾ 1380W ഉൽപ്പാദിപ്പിച്ച് രണ്ട് 24 എച്ച് നിക്കൽ-കാഡ്മിയം ബാറ്ററികളിൽ സൂക്ഷിച്ചു.
ജിഎസ്എൽവി-ഡി2 ഉപയോഗിച്ച് ജിസാറ്റ്2 നെ ഭൂസ്ഥിരസംക്രമണഭ്രമണപഥത്തിലേക്ക് വിക്ഷേപിച്ചതിനു ശേഷം ലിക്വിഡ് അപ്പോജി മോട്ടോർ ഉപയോഗിച്ച് അന്തിമമായ ഭൂസ്ഥിരഭ്രമണപഥത്തിലേക്ക് മാറി.
ഭൂസ്ഥിരഭ്രമണപഥത്തിലെത്തിയതിനു ശേഷം അതിന്റെ ആന്റീനകളും സോളാർപാനലുകളും വിന്യസിച്ച് ഉപഗ്രഹം അന്തിമമായി അതിനനുവദിച്ച 48° കിഴക്ക് ഭാഗത്ത് നിലകൊണ്ടു.
ഇതും കാണുക ഇന്ത്യൻ ഉപഗ്രഹങ്ങളുടെ പട്ടിക അവലംബം
ജിസാറ്റ്-9
ജിസാറ്റ്-9 എന്നത് ജിഎസ്എൽവി റോക്കറ്റ് വഴി ഐഎസ്ആർഒ 2016 ൽ വിക്ഷേപിക്കാനായി ഒരുങ്ങുന്ന മൾട്ടിബാൻഡ് കമ്മ്യൂണിക്കേഷൻ ഒബ്സർവേഷൻ സാറ്റലൈറ്റ് ആണ്.
എയർട്രാഫിക്ക് കണ്ട്രോൾ സംഘടനകൾ, സുരക്ഷാസേനകൾ എന്നിവർക്ക് ജിപിഎസ്സ് സേവനം നൽകുന്ന ഗഗൻ നാവിഗേഷൻ പെയ്‌ലോഡ് കൃത്രിമോപഗ്രഹം വഹിക്കും.
ഗഗൻ എന്നത് ഇന്ത്യ പ്രാദേശികമായി വികസിപ്പിച്ച ജിപിഎസ് നാവിഗേഷൻ സിസ്റ്റമാണ്.
കൃത്രിമോപഗ്രഹത്തിന് 12 വർഷത്തെ കാലാവധിയുണ്ട്.
കൃത്രിമോപഗ്രഹം
ജിസാറ്റ്-9 12 കെയു ട്രാൻസ്പോണ്ടറുകളും ഗഗൻ പെയ്ലോഡും വഹിക്കുന്നു.
ഈ കൃത്രിമോപഗ്രഹം 2016 ജൂലൈയിൽ ജിഎസ്എൽവിലാണ് വിക്ഷേപിക്കാൻ തീരുമാനിച്ചത്.
കൃത്രിമോപഗ്രഹത്തിന് 2,330 കി.
ഗ്രാം ലിഫ്റ്റ്ഓഫ് ഭാരമുണ്ട്.
കൃത്രിമോപഗ്രഹം  പ്രദക്ഷിണസ്ഥലം നിലനിർത്താൻ ഇലക്ടിക്ക് പ്രൊപ്പൽഷൺ ഉപയോഗിക്കും.
പെയ്‌ലോഡ്
കൃത്രിമോപഗ്രഹം അഹമ്മദാബാദിലെ സ്പേസ് ആപ്പ്ലിക്കേഷൻ സെന്ററിൽ നിർമ്മിച്ച ഗഗൻ പെയ്ലോഡും 12 കെയു ട്രാൻസ്പോണ്ടറുകളും വഹിക്കും.
ഈ പെയ്‌ലോഡ് ആൻഡമാൻ നിക്കോബാർ ഉൾപ്പെടെ രാജ്യത്തിന്റെ എല്ലാ ഭാഗങ്ങളും ഉൾക്കൊള്ളും.
ജിഎസ്എൽവി റോക്കറ്റ് വഴി  2016 ൽ വിക്ഷേപിക്കാനായി ഒരുങ്ങുന്നു.
ജിസാറ്റ്-17 ഇംഗ്ലീഷ് വിലാസം https://ml.wikipedia.org/wiki/GSAT-17
ജിസാറ്റ്-17 എന്ന ഉപഗ്രഹം ഫ്രഞ്ച് ഗയാനയിൽ നിന്ന് 2017 ജൂൺ29ന് ഏരിയൻ 5 ഇസിഎ എന്ന റോക്കറ്റിൽ വിക്ഷേപിച്ച ഉപഗ്രഹമാണ്.
വിക്ഷേപണ സമയത്തെ ഭാരം 3477 കി.
ഗ്രാം ആയിരുന്നു.
അതിൽ സാമഗ്രികളായി (Payloads)  വിവിധ വാർത്താവിനിമയ സേവനങ്ങൾക്കായുള്ള സാധാരണ സി-ബാൻഡ്, എക്സ്റ്റെൻഡഡ് സി-ബാന്റ്, എസ്-ബാൻഡ് എന്നിവ ഉണ്ട്.
കൂടാതെ മുമ്പത്തെ ഇൻസാറ്റ് ഉപഗ്രഹങ്ങൾ നൽകിയിരുന്ന മീറ്റീരിയോളജിക്കൽ ഡാറ്റ റിലേക്കു വേണ്ടതും തിരച്ചിലിനും രക്ഷാദൗത്യത്തിനും വേണ്ട ഉപകരണങ്ങളും ഉണ്ടായിരുന്നു.
സി-ബാൻഡ്, എക്സ്റ്റെൻഡഡ് സി-ബാൻഡ്, എസ്-ബാൻഡ് സേവനങ്ങൾ നൽകികൊണ്ടിരിക്കുന്ന ഉപ്ഗ്രഹങ്ങളുടെ സേവനത്തിന്റെ തുടർച്ചയാണ് ഗിസാറ്റ്-17.
അരിയാനെ-5 വിഎ-238 വിക്ഷേപണ വാഹനത്തിലാണ് ഈ ഉപഗ്രഹത്തെ ജിയൊസിങ്ക്രണസ് ട്രാൻസ്ഫർ ഓർബിറ്റിൽ എത്തിച്ചത്.
അതിനുശേഷം ഇസ്രോ(ISRO) യുടെ ഹസ്സനിലെ പ്രധാന നിയന്ത്രണ കേന്ദ്രം ഗിസാറ്റ്-17ന്റെ നിയന്ത്രണം ഏറ്റെടുത്തു.
അതിനുശേഷം പ്രഥമ ബ്രമണ പഥത്തിലേക്ക് ഉയർത്തുന്നതിന് ദ്രവ അപ്പോജി മോട്ടൊർ (LAM) ഉപയോഗിച്ച് വൃത്താകാര ഭൂസ്ഥിര ഭ്രമണ പഥത്തിലേക്ക് എത്തിച്ചു.
15 വർഷമാണ് ഭ്രമണപഥത്തിലെ ആയുസ്സായി കണക്കാക്കുന്നത്.
[ ]
[ ] അവലംബം
ജിസാറ്റ്-6 ഇംഗ്ലീഷ് വിലാസം https://ml.wikipedia.org/wiki/GSAT-6
2015 ഓഗസ്റ്റ് 27-ന് ഐ.എസ്.ആർ.ഒ. വിജയകരമായി വിക്ഷേപിച്ച വാർത്താവിനിമയ ഉപഗ്രഹമാണ് ജിസാറ്റ്-6 (GSAT-6).
ശ്രീഹരിക്കോട്ടയിലെ സതീഷ് ധവാൻ സ്പേസ് സേന്ററിൽ നിന്നും ക്രയോജനിക് സാങ്കേതികവിദ്യയിൽ പ്രവർത്തിക്കുന്ന ജി.എസ്.എൽ.വി. -ഡി6 റോക്കറ്റുപയോഗിച്ചാണ് ഉപഗ്രഹത്തെ ഭൂസ്ഥിര ഭ്രമണപഥത്തിൽ (Geostationary orbit) എത്തിച്ചത്.
ക്രയോജനിക് സാങ്കേതികവിദ്യ ഉപയോഗിച്ച് വിജയകരമായി വിക്ഷേപിച്ച രണ്ടാമത്തെ ഉപഗ്രഹമാണിത്.
ഇന്ത്യയുടെ 25-ആമത്തെ ഭൂസ്ഥിര വാർത്താവിനിമയ ഉപഗ്രഹമാണ് ജിസാറ്റ്-6.
ഉപഗ്രഹത്തെക്കുറിച്ച്
ആധുനിക വാർത്താവിനിമയ ഉപഗ്രഹമാണ് ജിസാറ്റ്-6.
ജിസാറ്റ് ശ്രേണിയിലെ പന്ത്രണ്ടാമത്തെ ഉപഗ്രഹമായ ഇതിന്റെ പിണ്ഡം 985 കിലോഗ്രാമാണ് .
ക്യുബോയിഡ് (Cuboid) ആകൃതിയിലുള്ള ഉപഗ്രഹത്തിന്റെ ഏറ്റവും വലിയ സവിശേഷത അതിന്റെ ആന്റിനയാണ് .
ഒരു കുട പോലെ വിടർത്തുവാൻ സാധിക്കുന്ന ആന്റിനയുടെ വ്യാസം ആറു മീറ്ററാണ്.
ഉപഗ്രഹങ്ങൾക്കു വേണ്ടി ഐ.എസ്.ആർ.ഒ. ഇതിനു മുമ്പ് നിർമ്മിച്ചിട്ടുള്ള ആന്റിനകളിൽ ഏറ്റവും വലുതാണിത്.
ഇന്ത്യയിലെ സുപ്രധാനമായ അഞ്ചു കേന്ദ്രങ്ങളുമായി ആശയവിനിമയം നടത്തുവാൻ ഇതിനു സാധിക്കും.
83 ഡിഗ്രി കിഴക്ക് രേഖാംശത്തിലെ ഭ്രമണപഥത്തിൽ ഭൂമിയെ ചുറ്റിസഞ്ചരിക്കുന്ന ഉപഗ്രഹം ഇന്ത്യയിൽ എസ് ബാൻഡ് വാർത്താവിനിമയ സൗകര്യങ്ങൾ ലഭ്യമാക്കും.
ഒമ്പതു വർഷമാണ് ഉപഗ്രഹത്തിൻറെ പ്രവർത്തന കാലാവധി.
ജി.എസ്.എൽ.വി.-ഡി6
ജിസാറ്റ് 6-നെ ഭ്രമണപഥത്തിലെത്തിക്കുവാനായി ഉപയോഗിച്ച 49.1 മീറ്റർ നീളമുള്ള റോക്കറ്റാണ് ജി.എസ്.എൽ.വി.-ഡി6 (GSLV-D6).
ജി.എസ്.എൽ.വി. റോക്കറ്റുപയോഗിച്ചു നടത്തിയ ഒമ്പതാമത്തെ ദൗത്യമായിരുന്നു ജിസാറ്റ് 6ന്റെ വിക്ഷേപണം.
ഭാരമേറിയ ഉപഗ്രഹങ്ങളെ ഭ്രമണപഥത്തിലെത്തിക്കുവാനാണ് ജി.എസ്.എൽ.വി. റോക്കറ്റുകളുപയോഗിക്കുന്നത്.
ജിസാറ്റ് ശേണിയിലെ അഞ്ച് ഉപഗ്രഹങ്ങൾ 2001,2003,2004,2007,2014 വർഷങ്ങളിൽ വിക്ഷേപിച്ചത് ജി.എസ്.എൽ.വി. റോക്കറ്റുകളുപയോഗിച്ചായിരുന്നു.
ക്രയോജനിക് സാങ്കേതികവിദ്യ ഒരു ക്രയോജനിക് എഞ്ചിൻ
ഇന്ത്യ തദ്ദേശീയമായി വികസിപ്പിച്ചെടുത്ത ക്രയോജനിക് സാങ്കേതികവിദ്യ (Cryogenic Upper Stage (CUS)) ഉപയോഗിച്ചു പ്രവർത്തിക്കുന്ന എഞ്ചിനായിരുന്നു ജി.എസ്.എൽ.വി.-ഡി6ന്റേത്.
2010 ഏപ്രിൽ 15-ന് ഐ.എസ്.ആർ.ഒ. ക്രയോജനിക് സാങ്കേതികവിദ്യ ഉപയോഗിച്ച് നടത്തിയ പരീക്ഷണം പരാജയമായിരുന്നു.
എന്നാൽ 2014 ജനുവരി 5-ന് ഈ സാങ്കേതികവിദ്യ പ്രയോജനപ്പെടുത്തി ജി.എസ്.എൽ.വി.-ഡി5 റോക്കറ്റുപയോഗിച്ച് ജിസാറ്റ്-14 ഉപഗ്രഹത്തെ ഭ്രമണപഥത്തിലെത്തിക്കുവാൻ ഐ.എസ്.ആർ.ഓ.യ്ക്കു കഴിഞ്ഞു.
അതോടെ അമേരിക്ക , റഷ്യ , ജപ്പാൻ , ഫ്രാൻസ് , ചൈന എന്നീ രാജ്യങ്ങൾക്കു ശേഷം ഇന്ത്യയ്ക്കും ക്രയോജനിക് വിദ്യ സ്വന്തമായി.
ജിസാറ്റ്-14നു ശേഷം ക്രയോജനിക് സാങ്കേതികവിദ്യ ഉപയോഗിച്ചത് ജിസാറ്റ്-6ന്റെ വിക്ഷേപണത്തിനായിരുന്നു.
ഇന്ധനം
ജി.എസ്.എൽ.വി.-ഡി6 റോക്കറ്റിലുപയോഗിച്ച ഇന്ധനം ദ്രാവകരൂപത്തിലുള്ള ഹൈഡ്രജനും ഓക്സിജനുമായിരുന്നു .
വിക്ഷേപണത്തിനായി 1132 കിലോഗ്രാം ഇന്ധനമായിരുന്നു ഉപയോഗിച്ചത്.
ഉപഗ്രഹത്തിന്റെ ഭാരം വെറും 985 കിലോഗ്രാം മാത്രമായിരുന്നു.!!
അങ്ങനെ മൊത്തത്തിൽ 2117 കിലോഗ്രാം ഭാരവും വഹിച്ചുകൊണ്ടാണ് ജി.എസ്.എൽ.വി.-ഡി6 പറന്നുയർന്നത്.
ഉപഗ്രഹ വിക്ഷേപണം
2015 ഓഗസ്റ്റ് 27-ആം തീയതി വൈകിട്ട് 4.52-ന് ശ്രീഹരിക്കോട്ടയിലെ സതീഷ് ധവാൻ സ്പേസ് സെന്ററിൽ നിന്നാണ് ജിസാറ്റ്-6 വിക്ഷേപിച്ചത്.
പതിനേഴു മിനിറ്റുകൾക്കുള്ളിൽ ഉപഗ്രഹം ഭ്രമണപഥത്തിലെത്തി.
2015 സെപ്റ്റംബര് 6-ന്,ലക്ഷ്യസ്ഥാനമായ 83 ഡിഗ്രി കിഴക്ക് ഭ്രമണപഥത്തിൽ ഉപഗ്രഹം എത്തിച്ചേർന്നതായി ഐ.എസ്.ആർ.ഒ. അറിയിച്ചിരുന്നു.
ആർ. ഉമാമഹേശ്വരൻ ആയിരുന്നു ദൗത്യത്തിൻറെ  ഡയറക്ടർ.
വാർത്താവിനിമയത്തിനായി വിക്ഷേപിച്ച ഉപഗ്രഹമാണ് ജിസാറ്റ്-6.
എസ് ബാൻഡിൽ 5 സ്പോട്ട് ബീമുകളിലും സി ബാൻഡിൽ ഒരു നാഷണൽ ബീമിലുമാണ് ഉപഗ്രഹം ആശയവിനിമയ സൗകര്യങ്ങൾ നൽകുക.
പ്രതിരോധ മേഖലയിലായിരിക്കും ഉപഗ്രഹത്തിന്റെ സേവനം കൂടുതലായി ലഭിക്കുക.
ജിസാറ്റ്‌-8 ഇംഗ്ലീഷ് വിലാസം https://ml.wikipedia.org/wiki/GSAT-8
ഇന്ത്യ 2011 മെയ് 21ന് ഫ്രഞ്ച്‌ ഗയാനയിലെ കൗറുവിൽനിന്ന്‌  വിക്ഷേപിച്ച വാർത്താവിനിമയ കൃത്രിമ ഉപഗ്രഹമാണ്  ജിസാറ്റ്‌-8 .
ഐ.എസ്‌.
ആർ.ഒ. നിർമിച്ച ജിസാറ്റ്‌-8, വാർത്താവിനിമയം ഡയറക്‌ട് ടു ഹോം ടിവി സംപ്രേഷണം എന്നിവയ്ക്കാണ് പ്രയോജനപ്പെടുക.
യൂറോപ്യൻ സ്‌പേസ് ഏജൻസിയുടെ എരിയാൻ 5 റോക്കറ്റ് ഉപയോഗിച്ചായിരുന്നു വിക്ഷേപണം.
ഉയർന്ന ശേഷിയുള്ള 24 കെ.യു. ബാൻഡ്‌ ട്രാൻസ്‌പോണ്ടറുകളാണ്‌ ജിസാറ്റ്‌-8 ൽ ഉള്ളത്‌.
വിക്ഷേപണശേഷം ആറാഴ്ചയ്ക്കുള്ളിൽ ഇവ പൂർണ്ണതോതിൽ പ്രവർത്തനസജ്ജമാകും.
കർണാടകയിലെ ഹാസനിൽ സ്‌ഥിതിചെയ്യുന്ന ഐ.എസ്‌.
ആർ.ഒ. കേന്ദ്രത്തിലെ  മാസ്റ്റർ കൺട്രോൾ സംവിധാനത്തിൽ  ജിസാറ്റ്‌-8 ൽ നിന്നുള്ള സിഗ്നലുകൾ ലഭിച്ചുതുടങ്ങിയതോടെ ഉപഗ്രഹനിയന്ത്രണം ഐ.എസ്‌.
ആർ.ഒ. ഏറ്റെടുത്തു.
250 കോടി രൂപ നിർമ്മാണത്തിനായും 350 കോടി രൂപ വിക്ഷേപണത്തിനായും ചെലവഴിച്ചതുൾപ്പെടെ 600 കോടി രൂപ ജിസാറ്റ്‌-8 ന് വേണ്ടിവന്നു.
3,100 കിലോ ഭാരമുള്ള ഈ ഭുസ്ഥിര ഉപഗ്രഹത്തിന് പന്ത്രണ്ടു വർഷത്തിനുമീതെയാണ് ആയുർദൈർഘ്യം പ്രതീക്ഷിക്കുന്നത് .
ജിസാറ്റ്-8 ലുള്ള 24 ട്രാൻസ്‌പോണ്ടറുകളുൾപ്പെടെ 175 ട്രാൻസ്‌പോണ്ടറുകൾ വിവിധ സേവനങ്ങൾക്കായി ഇന്ത്യയ്ക്ക് ഇതോടെ ലഭ്യമാകും.
2012ൽ ജിസാറ്റ്-10 ഉം ഐ.എസ്‌.
ആർ.ഒ. വിക്ഷേപിക്കും .
അവലംബം ↑ {{ cite news }} : | access-date= requires | url= ( help ) ; External link in | title= ( help ) ↑ {{ cite news }} : | access-date= requires | url= ( help ) ; External link in | title= ( help )
ജിസാൻ ഇംഗ്ലീഷ് വിലാസം https://ml.wikipedia.org/wiki/Jizan
ദക്ഷിണ സൗദി അറേബ്യയിലെ യെമൻ അതിർത്തിക്കടുത്ത് സ്ഥിതി ചെയ്യുന്ന പ്രദേശമാണ് ജിസാൻ ( അറബി : جازان ‬ jazān ).
ചെങ്കടൽ മേഖലയിലെ പ്രധാന മൽസ്യബന്ധന മേഖലയാണ് ജിസാൻ ഫിഷിങ് ഹാർബർ.
ചെങ്കടൽ തീരങ്ങളാൽ ചുറ്റപ്പെട്ടു കിടക്കുന്ന ജിസാൻ പ്രദേശം സൗദി അറേബ്യയിലെ പ്രധാന കാർഷിക മേഖല കൂടിയാണ്.
2010 -ലെ കണക്കെടുപ്പ് പ്രകാരം 15 ലക്ഷം ജനങ്ങൾ ഇവിടെ വസിക്കുന്നു.
ജിസാൻ സാമ്പത്തിക നഗരം
ജിസാൻ നഗരത്തിൽ നിന്ന് 60 കിലോമീറ്റർ വടക്കു പടിഞ്ഞാറായിട്ടാണ് 100 ദശലക്ഷം ചതുരശ്ര മീറ്റർ വിസ്തൃതിയിൽ ഉള്ള ജിസാൻ സാമ്പത്തിക നഗരം പണി പൂർത്തിയായി വരുന്നത് സൗദി അറേബ്യയുടെ വികസന ഭൂപടത്തിൽ തന്നെ നാഴികല്ലായി മാറുന്ന ഇവിടെ കാർഷികോത്പന്നങ്ങളുടെ പാക്കിങ്, വിതരണം, മത്സ്യോത്പന്ന കയറ്റുമതി, വാണിജ്യ സാംസ്‌കാരിക കേന്ദ്രങ്ങൾ, ആരോഗ്യ - വിദ്യാഭ്യാസ കേന്ദ്രങ്ങൾ എന്നിവ നിലവിൽ വരും .
അത്യാധുനിക എണ്ണ സംസ്‌കരണ കേന്ദ്രം, പെട്രൊകെമിക്കൽ കോംപ്ലക്‌സ്, അഞ്ചു ലക്ഷം ടൺ ഇരുമ്പ് സംസ്‌കരിക്കാൻ കഴിയുന്ന ഇരുമ്പുത്പാദന കേന്ദ്രം, അലൂമിനിയം റിഫൈനറി, അഗ്രോ ഇൻഡസ്ട്രിയൽ സ്ഥാപനങ്ങൾ തുടങ്ങിയവ ഉണ്ടാകും.
ഇവയ്‌ക്കെല്ലാം പുറമെ മൂന്നു ലക്ഷം പേർക്ക് പാർപ്പിട സൗകര്യവും ഇവിടെ വിഭാവനം ചെയ്യുന്നുണ്ട്.
മുന്നിൽ രണ്ടു ഭാഗത്ത് വ്യാപിച്ചു കിടക്കുന്ന ഇൻഡസ്ട്രിയൽ പാർക്കാണ് സിറ്റിയുടെ കേന്ദ്രം.
ഇതോടെ വൻ വ്യവസായ സ്ഥാപനങ്ങളുടെ കേന്ദ്രമായി ഇതു മാറുമെന്ന് കണക്കൂട്ടുന്നു .
കാലാവസ്ഥ ജിസാൻ പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °F (°C) 88 (31) 91 (33) 93 (34) 96 (36) 98 (37) 102 (39) 104 (40) 103 (39) 102 (39) 96 (36) 92 (33) 90 (32) 96.3 (35.8) പ്രതിദിന മാധ്യം °F (°C) 79 (26) 81 (27) 82 (28) 86 (30) 90 (32) 92 (33) 94 (34) 92 (33) 92 (33) 88 (31) 84 (29) 81 (27) 86.8 (30.3) ശരാശരി താഴ്ന്ന °F (°C) 70 (21) 73 (23) 76 (24) 78 (26) 81 (27) 82 (28) 86 (30) 84 (29) 81 (27) 78 (26) 76 (24) 71 (22) 78 (25.6) വർഷപാതം inches (mm) 0.05 (1.3) 0.16 (4.1) 0.21 (5.3) 0.52 (13.2) 0.13 (3.3) 0.02 (0.5) 0.03 (0.8) 0.04 (1) 0.27 (6.9) 0.14 (3.6) 0.04 (1) 0.03 (0.8) 1.64 (41.7) ഉറവിടം: Jazan Climate Graph അവലംബം
ജിസൂ ഇംഗ്ലീഷ് വിലാസം https://ml.wikipedia.org/wiki/Jisoo
ജിസൂ എന്നറിയപ്പെടുന്ന കിം ജി-സൂ ( Hangul : 김지수 ; born January 3, 1995) ഒരു ദക്ഷിണ കൊറിയൻ നടിയും ഗായികയും ആണ്.
ഇവർ 2016ൽ ബ്ലാക്ക്പിങ്ക് എന്ന ഗ്രൂപ്പിന്റെ അംഗമായിട്ടാണ് അരങ്ങേറ്റം കുറിച്ചത്.
2015 ലെ ദി പ്രൊഡ്യൂസേഴ്‌സ് എന്ന പരമ്പരയിലെ ഒരു അതിഥി വേഷത്തിലൂടെ അഭിനയരംഗത്ത് അരങ്ങേറ്റം കുറിച്ച ശേഷം, JTBC സീരീസായ സ്നോഡ്രോപ്പ് ൽ (2021– 2021–) ആദ്യ പ്രധാന വേഷം ചെയ്തു.
ഗുൻപോ , ഗ്യോങ്ഗി പ്രവിശ്യ , ദക്ഷിണ കൊറിയയിൽ ജനുവരി 3, 1995ൽ ആയിരുന്നു കിം ജി-സൂ ജനിച്ചത്.
അവർക്ക് ഒരു സഹോദരനും സഹോദരിയും ഉണ്ട്.
ചെറുപ്പത്തിൽ ഇവർ ബാസ്കറ്റ്ബോൾഉം തായ്ക്വോണ്ടോയും കളിച്ചിരുന്നു.
ഒരു കലാകാരിയും എഴുത്തുകാരിയും ആകാൻ ആയിരുന്നു ജി-സൂ ആഗ്രഹിച്ചത്.
ടി.വി.എക്സ്.ക്യു എന്ന ഗ്രൂപ്പിന്റെ ആരാധികയായിരുന്നു ജി-സൂ.
സ്കൂൾ ഓഫ് പെർഫോമിംഗ് ആർട്സ് സിയോൾ ൽ ജി-സൂ, ഹൈ സ്കൂൾ പൂർത്തിയാക്കി.
11-ാം ക്ലാസ്സിൽ, അവൾ സ്കൂളിലെ ഒരു നാടക ക്ലബ്ബിൽ ചേരുകയും ഓഡിഷനുകളിൽ പങ്കെടുത്ത് വിനോദ വ്യവസായത്തിൽ കൂടുതൽ അനുഭവം നേടുകയും ചെയ്തു.
അരങ്ങേറ്റത്തിന് മുമ്പ്, ജിസൂ അവളുടെ മാതാപിതാക്കൾ, സഹോദരങ്ങൾ, മുത്തശ്ശിമാർ എന്നിവർക്കൊപ്പമായിരുന്നു താമസിച്ചിരുന്നത്.
2011–2016: കരിയർ തുടക്കവും ബ്ലാക്ക്പിങ്കിലൂടെ അരങ്ങേറ്റവും
2011ൽ ജിസൂ വൈ.ജി എന്റെർടൈൻമെന്റിൽ ഒരു പരിശീലകയായി ചേർന്നു.
ഒക്ടോബർ 2014ൽ എപിക്ക് ഹൈന്റെ , "സ്പോയ്ലർ + ഹാപ്പൻ എൻഡിംഗ്" എന്ന വിഡിയോയിൽ വന്നു.
അതേ വർഷം, "ഐ ആം ഡിഫറന്റ്" എന്നതിനായുള്ള ഹി സുഹ്യുന്റെ മ്യൂസിക് വീഡിയോയിൽ, ബോബിയുടെ കാമുകിയായി അവർ അഭിനയിച്ചു.
കെബിഎസ് 2 നാടകമായ ദി പ്രൊഡ്യൂസേഴ്‌സിൽ 2NE1 ലെ സാന്ദര പാർക്ക്, വിന്നറിലെ കാങ് സിയുങ്-യൂൺ എന്നിവരോടൊപ്പം ജിസൂ ഒരു അതിഥി വേഷം ചെയ്തു.
ജെന്നി , റോസ് , ലിസ എന്നിവർക്കൊപ്പം 2016 ഓഗസ്റ്റ് 8-ന് ബ്ലാക്ക്പിങ്ക് ഗേൾ ഗ്രൂപ്പിലെ നാല് അംഗങ്ങളിൽ ഏറ്റവും പ്രായം കൂടിയ ആളായി ജിസൂ അരങ്ങേറ്റം കുറിച്ചു, അവരുടെ സിംഗിൾ ആൽബം സ്‌ക്വയർ വൺ പുറത്തിറക്കി.
2017–ഇന്നുവരെ: സോളോ പരിശ്രമങ്ങളും അഭിനയവും
2017 തൊട്ട് 2018 വരെ, ഗൊട്ട്7ലെ ജിൻ-യങ് , എൻ.സി.ടിലെ ദോയങ് എന്നിവരോടോപ്പം ജിസൂ, ഇൻകിഗായോ ചേർന്നു.
2021-ൽ ജങ് ഹെയ്-ഇന്നിനോടൊപ്പം അഭിനയിച്ച JTBC സീരീസായ സ്നോഡ്രോപ്പിലാണ് ജിസൂവിന് ആദ്യമായി പ്രധാന വേഷം ലഭിച്ചത്.
തന്റെ ജന്മദേശമായ കൊറിയൻ ഭാഷയ്ക്ക് പുറമേ ചൈനീസ്, ജാപ്പനീസ്, ഇംഗ്ലീഷ് ഭാഷകളും ജിസൂ പഠിച്ചു.
ഡിസ്ക്കോഗ്രാഫി ഗാനരചന Year Artist Song Album Lyricist Credited With 2020 Blackpink " Lovesick Girls " The Album Løren, Danny Chung, Jennie , Teddy കുറിപ്പ് അവലംബം പുറംകണ്ണികൾ Kim Ji-soo എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Blackpink official website ജിസൂ at HanCinema ഇന്റർനെറ്റ് മൂവി ഡാറ്റാബേസിൽ നിന്ന് ജിസൂ
ജിസാൻ പ്രവിശ്യ ഇംഗ്ലീഷ് വിലാസം https://ml.wikipedia.org/wiki/Jizan_Province
യെമൻ അതിർത്തിയോട് ചേർന്ന് കിടക്കുന്ന സൗദി അറേബ്യയുടെ പ്രവിശ്യയാണ് ജിസാൻ പ്രവിശ്യ ( അറബി : جازان ‬ Jāzān ).
തെക്ക് ഭാഗത്ത് 300 കിലോമീറ്ററോളം ചെങ്കടൽ , വടക്ക് ഭാഗത്ത് അയൽ രാജ്യമായ യെമൻ എന്നിവയാണ് അതിർത്തികൾ .
11,671 ചതുരശ്ര കിലോമീറ്റർ മൊത്തം വിസ്ത്രിതിയുള്ള ജിസാൻ പ്രവിശ്യയിലെ ജനസംഖ്യ 2010 -ലെ കണക്കെടുപ്പ് പ്രകാരം 1,365,110 ആണ്.
ജിസാൻ ആസ്ഥാനമായി പ്രവർത്തിക്കുന്ന പ്രവിശ്യയുടെ നിലവിലെ ഗവർണർ മുഹമ്മദ്‌ ഇബ്ൻ നാസർ ഇബ്ൻ അബ്ദുൽ അസീസ്‌ ആണ് .
ഉപ വിഭാഗങ്ങൾ
ജിസാൻ പ്രവിശ്യക്ക് കീഴിൽ ഉപ വിഭാഗങ്ങളായി പതിനാല് പ്രദേശങ്ങൾ ഉണ്ട്.
ജിസാൻ പ്രവിശ്യ ഉപവിഭാഗങ്ങൾ പേര് തദ്ദേശീയ നാമം ജനസംഖ്യ 15 സെപ്റ്റംബർ 2004 ജനസംഖ്യ (Preliminary) 28 ഏപ്രിൽ 2010 അബു അരീഷ് أبو عريش 123,943 197,112 അൽദ്ദൈർ الدائر 49,239 59,494 അൽദർബ് الدرب 52,062 69,134 അഹദ് അൽമസാരിഹ أحد المسارحة 70,038 110,710 അൽആരിദ العارضة 62,841 76,705 അൽഅയ്ടാബി العيدابي 52,515 60,799 അൽഹർത്ത്‌ الحرث 47,073 18,586 അൽറയ്ത്ത്‌ الريث 13,406 18,961 ബൈശ് بيش 58,269 77,442 ദമദ് ضمد 62,366 71,601 ഫർസാൻ فرسان 13,962 17,999 ജിസാൻ جازان 255,340 157,536 സബ്‌യ صبياء 198,086 228,375 സാംത صامطة 128,447 201,656 Total Province جازان 1,187,587 1,365,110 അവലംബം
കെ. ബാബു (സി.പി.ഐ.എം.) ഇംഗ്ലീഷ് വിലാസം https://ml.wikipedia.org/wiki/K.
_Babu_CPM
പ്രമുഖ സി.പി.ഐ.(എം) നേതാവും നെന്മാറ നിയമസഭാ മണ്ഡലത്തിൽ നിന്നുള്ള നിയമസഭാ സമാജികനുമാണ് കെ. ബാബു .
ഐ.യിൽ കൂടിയാണ് ബാബു തന്റെ രാഷ്ട്രീയ ജീവിതം ആരംഭിച്ചത്, പിന്നീട് ഡി.വൈ.എഫ്.ഐ.യിലും സജീവമായി.
1995 മുതൽ 2000 വരെ നെന്മാറ ബ്ലോക്ക് പഞ്ചായത്തിന്റെ പ്രസിഡന്റായിരുന്നു.
2000 മുതൽ 2005 വരെ നെന്മാറ ഡിവിഷനെ പ്രതിനിധീകരിച്ച് പാലക്കാട് ജില്ലാ പഞ്ചായത്ത് അംഗമായിരുന്നു.
2005 മുതൽ 2010 വരെ നെന്മാറാ ഗ്രാമപഞ്ചായത്ത് പ്രസിഡന്റായിരുന്നു.
ഓട്ടോ ടാക്സി വർക്കേഴ്സ് യൂണിയന്റെ (സിഐടിയു) പാലക്കാട് ജില്ലാ കമ്മിറ്റി സെക്രട്ടറിയാണ് ബാബു.
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്)യുടെ പാലക്കാട് ജില്ലാ കമ്മിറ്റി അംഗം,  നെന്മാറ ലോക്കൽ കമ്മിറ്റി സെക്രട്ടറി, കൊല്ലങ്കോട് ഏരിയ കമ്മിറ്റി സെക്രട്ടറിയായിരുന്നു.
കെ. ബാബു ജോസഫ്
മലയാളത്തിലെ ഒരു ശാസ്ത്രലേഖകനാണ് കെ. ബാബു ജോസഫ് .
വിവിധ കലാലയങ്ങളിൽ അധ്യാപകനായിരുന്ന ഇദ്ദേഹം കൊച്ചി ശാസ്ത്ര സാങ്കേതിക സർവ്വകലാശാലയുടെ വൈസ് ചാൻസലറായും സേവനം അനുഷ്ടിച്ചിട്ടുണ്ട്.
തിയറട്ടിക്കൽ ഫിസിക്‌സിന്റെ വിവിധ ശാഖകളിലായി നൂറിൽപരം ഗവേഷണപ്രബന്ധങ്ങൾ, മലയാളത്തിൽ നിരവധി പോപ്പുലർ സയൻസ്‌ ലേഖനങ്ങൾ എന്നിവ പ്രസിദ്ധീകരിച്ചിട്ടുണ്ട്.
പദാർത്ഥം മുതൽ ദൈവകണം വരെ എന്ന കൃതിക്ക് വൈജ്ഞാനിക സാഹിത്യത്തിനുള്ള കേരള സാഹിത്യ അക്കാദമി അവാർഡ് ലഭിച്ചു.
1940-ൽ ജനനം.
കുറവിലങ്ങാട്‌, കരിങ്കുന്നം എന്നിവിടങ്ങളിൽ സ്‌കൂൾ വിദ്യാഭ്യാസം.
1969-ൽ കേരള സർവകലാശാലയിൽ നിന്ന്‌ ഭൗതികശാസ്ത്രത്തിൽ പി.എച്ച്‌.
ഡി. ബിരുദം.
ചങ്ങനാശേരി എസ്.ബി കോളജ്‌, ആലുവ യു.സി.കോളജ്‌, കൊച്ചി ശാസ്‌ത്ര സാങ്കേതിക സർവകലാശാല എന്നീ സ്‌ഥാപനങ്ങളിൽ അധ്യാപകനായി ജോലി നോക്കിയിട്ടുണ്ട്‌.
1997 മുതൽ 2001 വരെ കൊച്ചി ശാസ്‌ത്ര സാങ്കേതിക സർവകലാശാലയുടെ വൈസ് ചാൻസലർ സ്ഥാനം വഹിച്ചിരുന്നു.
പ്രധാന കൃതികൾ ആപേക്ഷികതയുടെ നൂറു വർഷങ്ങൾ ഈ ശരീരത്തിലൊതുങ്ങുന്നില്ല ഞാൻ നിഷ്‌ഫലതകളുടെ ബാബിലോൺ അണുകേന്ദ്രീയശക്‌തി ആൽബെർട്ട്‌ ഐൻസ്‌റ്റീൻ കയോസ്‌: ക്രമമില്ലായ്‌മയിലെ ക്രമം പരിണാമം സിദ്ധാന്തമല്ല, നിയമമാണ് പുരസ്കാരങ്ങൾ കേരള സാഹിത്യ അക്കാദമി പുരസ്കാരം (2018) അവലംബം
കെ. പുരുഷോത്തമൻ പിള്ള ഇംഗ്ലീഷ് വിലാസം https://ml.wikipedia.org/wiki/K.
_Purushothaman_Pillai
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു കടയണിക്കാട് പുരുഷോത്തമൻ പിള്ള എന്ന കെ. പുരുഷോത്തമൻ പിള്ള .
വാഴൂർ നിയമസഭാമണ്ഡലത്തിൽ നിന്നും സി.പി.ഐ. സ്ഥാനാർഥിയായി വിജയിച്ച് മൂന്നാം കേരളനിയമസഭയിൽ അംഗമായി.
1930 ഒക്ടോബറിൽ കൃഷ്ണപിള്ളയുടെയും ലക്ഷ്മിക്കുട്ടിയമ്മയുടേയും മകനായി ജനിച്ചു, എം.കെ. സുഭദ്രാമ്മയയിരുന്നു ഭാര്യ, ഇദ്ദേഹത്തിന് രണ്ട് മകനും ഒരു മകളുമാണുണ്ടായിരുന്നത്.
പതിനെട്ടാം വയസ്സിൽ പഠനകാലത്താണ് അദ്ദേഹം കമ്മ്യൂണിസ്റ്റ് പാർട്ടിയിൽ അംഗമാകുന്നത് , ഒരു അഭിഭാഷകനായ ഇദ്ദേഹം 1967-ൽ മൂന്നാം കേരള നിയമസഭയിലെ ഏറ്റവും പ്രായം കുറഞ്ഞ നിയമസഭാംഗമായിരുന്നു.
സി.പി.ഐ.യുടെ കോട്ടയം ജില്ലാക്കമിറ്റിയംഗം, കോട്ടയം ജില്ലാ ഡെവലപ്മെന്റ് കൗൺസിൽ അംഗം, കോട്ടയം റബ്ബർ പ്ലാന്റേഷൻ കമ്മിറ്റി അംഗം, കോട്ടയം ജില്ലാകർഷക സംഘം പ്രസിഡന്റ് എന്നീ നിലകളിൽ ഇദ്ദേഹം പ്രവർത്തിച്ചിരുന്നു.
നിലവിൽ പത്തനാപുരം ഗാന്ധിഭവനിൽ അന്തേവസിയായി താമസിക്കുന്നു .
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1967 വാഴൂർ നിയമസഭാമണ്ഡലം കെ. പുരുഷോത്തമൻ പിള്ള സി.പി.ഐ. 19,789 5,029 കെ. നാരായണക്കുറുപ്പ് കേരള കോൺഗ്രസ് 14,760 2 1965 * വാഴൂർ നിയമസഭാമണ്ഡലം കെ. നാരായണക്കുറുപ്പ് കേരള കോൺഗ്രസ് 20,629 11,018 എൻ. ഗോവിന്ദമേനോൻ കോൺഗ്രസ് 9,611 3 1960 വാഴൂർ നിയമസഭാമണ്ഡലം വി.കെ. വേലപ്പൻ കോൺഗ്രസ് 27,566 7,062 കെ. പുരുഷോത്തമൻ പിള്ള സി.പി.ഐ. 20,504
* 1965ലെ തിരഞ്ഞെടുപ്പിൽ 8,086 വോട്ടുകൾ നേടി മൂന്നാം സ്ഥാനത്ത് വന്നു.
കെ. പ്രകാശം ഇംഗ്ലീഷ് വിലാസം https://ml.wikipedia.org/wiki/K.
_Prakasam
ഒരു മലയാള സാഹിത്യകാരനും അദ്ധ്യാപകനുമായിരുന്നു വിദ്വാൻ കെ. പ്രകാശം (22 ജൂൺ 1909  - 30 ഓഗസ്‌റ്റ്‌ 1976).
വ്യാസമഹാഭാരതത്തിന്റെ ഗദ്യവിവർത്തകൻ എന്ന നിലയിൽ പ്രശസ്തനാണ്.
1909 ജൂൺ 22ന്‌ തൃശ്ശൂർ ജില്ലയിൽ കൂനത്ത്‌ പാലാഴിയിൽ ജനിച്ചു.
അച്‌ഛൻ കുട്ടാപ്പു, അമ്മ കുഞ്ഞിപ്പാറുവമ്മ.
ഹൈസ്‌കൂൾ വിദ്യാഭ്യാസത്തിനു ശേഷം .
1935-ൽ മദ്രാസ് സർവകലാശാലയിൽനിന്ന് മലയാളം വിദ്വാൻ പരീക്ഷ പാസ്സായി.
വിവിധ സ്കൂളുകളിൽ മലയാളം അധ്യാപകനായിരുന്നു.
പതിനൊന്നു കവിതാസമാഹാരങ്ങൾ അദ്ദേഹം പ്രസിദ്ധീകരിച്ചു.
മഹാഭാരതത്തിന്റെ ഗദ്യ പരിഭാഷ 1964 ൽ തുടങ്ങി 1968 ൽ ആദ്യ ഭാഗവും 1972 ൽ നാല്പതാം ഭാഗവും പ്രസിദ്ധീകരിച്ചു.
നിരവധി കഥകളും കവിതകളും രചിച്ചിട്ടുണ്ട്.
1976 ഓഗസ്‌റ്റ്‌ 30ന്‌ വിദ്വാൻ കെ.പ്രകാശം ചരമമടഞ്ഞു.
കൃതികൾ കാവ്യസമാഹാരങ്ങൾ വിദ്വാൻ കെ. പ്രകാശത്തിന്റെ കവിതകൾ ഗ്രാമീണ കുസുമങ്ങൾ പ്രേമാഞ്ഞ്‌ജലി ബാഷ്‌പവർഷം മിന്നൽപ്പിണരുകൾ സ്‌മൃതിമണ്ഡലം ചിതറിയ ചിത്രങ്ങൾ പ്രണയപ്രകർഷം വിവർത്തന കൃതികൾ ലോകാവലോകം ജീൽവാൽജീൻ (പാവങ്ങളുടെ സംഗ്രഹം) റിപ്‌വാൻ വിങ്കിൾ ഡേവിഡ്‌ കോർപ്പർഫീൽഡ്‌ ഷേയ്‌ക്‌സ്‌പിയർ കഥകൾ വ്യാസമഹാഭാരതത്തിന്റെ ഗദ്യവിവർത്തനം
മകൾ സത്യഭാമയുടെ അപകടമരണമേല്പിച്ച  ദുഃഖത്തിൽ നിന്നുള്ള മുക്തിക്കായാണ് പ്രകാശം ഭാരതവിവർത്തനത്തിലേക്കു തിരിഞ്ഞത്.
400 പേജു വീതമുള്ള നാല്‌പത്‌ വോള്യങ്ങളിൽ, മൊത്തം പതിനാറായിരം പുറങ്ങളിൽ ഒരു ബൃഹത്‌ഗ്രന്ഥം തയ്യാറാക്കാനായിരുന്നു അദ്ദേഹത്തിന്റെ പരിശ്രമം .
പരിഭാഷയ്ക്കു മൂന്നു വർഷവും പ്രസിദ്ധീകരണത്തിനു നാലുവർഷവുമെടുത്തു.
1965 ആരംഭിച്ച പരിഭാഷ 1968 ൽ പൂർത്തിയായി.
ഒന്നാം വാല്യം 1968 സപ്തംബർ 23 ന് കോഴിക്കോട്ടുവെച്ചും  നാല്പതാം വാല്യം 1973 ഏപ്രിലിൽ ഡൽഹിയിൽ വെച്ചും പ്രകാശനം ചെയ്തു.
സുഹൃത്തുക്കളുടെ സാമ്പത്തിക സഹായത്തോടെ ഒരു പ്രസിദ്ധീകരണ സമിതിയുണ്ടാക്കി, നാല്പതു വാല്യമായി പ്രസിദ്ധീകരിക്കാനാണ്  അദ്ദേഹം ആദ്യം ശ്രമിച്ചത്.
ഒന്നാം വാല്യം പെരിങ്ങോട്ടുകരയിലെ ഒരു പ്രസിൽ അച്ചടിച്ചു.
പിന്നീട് മഹാഭാരതം അച്ചടിക്കാനായി മാത്രം ഒരു പ്രസ് വാങ്ങി.
ഭാരതസർക്കാരിന്റെയും ഗുരുവായൂർ ദേവസ്വത്തിന്റെയും കേരള സാഹിത്യ അക്കാദമിയുടെയും സഹായത്തോടെയായിരുന്നു ബാക്കി ഭാഗത്തിന്റെ അച്ചടി.
അവലംബം ↑ {{ cite web }} : Check date values in: | accessdate= ( help ) ; External link in | publisher= ( help ) ↑ {{ cite news }} : Check date values in: | accessdate= ( help )
കെ. ബാബു ഇംഗ്ലീഷ് വിലാസം https://ml.wikipedia.org/wiki/K.
_Babu